Industristedet Notodden vokste frem på gården grunn ved Tinnåas utløp i Heddalsvatnet på begynnelsen av 1900-tallet, og sognet til Heddal stavkirke og prestegjeld. Ettersom folketallet i byen økte, så økte også kravet om å få sin egen kirke, kirken i Heddal ble ansett å ligge for langt borte. En interimkirke ble etablert, og ved kgl.res. av 19. desember 1913 ble Heddal prestegjeld delt og Notodden utskilt som eget sognekall. Det ble likevel ikke før i byens 25. år at Notodden kirke kunne innvies, den 20. februar 1938.